མན་ངག་ཉམས་ལེན་གྱི་སྐོར།
༄༅།། པི་ཝང་སྒྲ་ལས་དྲངས་པའི་མགུར་མ།
།ངག་
ལས་དགེ་བའི་ཁ་འཛིན་འདྲེན་པའི་དཔལ། །སྐྱབས་ཡུལ་མཆོག་རེ་
ལྟོས་བླ་མ་མཁྱེན། །དུས་སྙིགས་མར་སྐྱེས་པའི་བུ་ཚ་ངས། །ལག་མི་དལ་པི་
ཝང་འདི་འཐེན་ཚེ། །བློར་མི་ཤོང་དྲན་རྒྱུ་གསུམ་འདུག་སྟེ། །འདིར་ཉན་མི་ཡོད་
ན་ངས་བདེན་བཤད། །བློར་དྲན་ལུགས་དང་པོ་དལ་འབྱོར་དྲན། །ལུས་མི་དལ་
བྲེལ་བ་མ་ལངས་པས། །ལག་དལ་མོས་པི་ཝང་འཐེན་ལོང་སྣང་། །ངག་མི་དལ་
འཁྲུལ་བ་མ་ལངས་པས། །ཁ་དལ་མོས་མགུར་གླུ་ལེན་ལོང་སྣང་། །ཡིད་མི་
དལ་ཕོངས་པ་མ་ལངས་པས། །སེམས་དལ་མོས་འཁོར་འདས་ཕྱེ་ལོང་སྣང་། །ལུས་
མ་འབྱོར་ཞ་ལོང་མ་ཡིན་པས། །མགོ་ལ་སོགས་ཡན་ལག་གཟུགས་ལྔ་བདེ།
མ་འབྱོར་ཏིག་ལྐུགས་མ་ཡིན་པས། །མིག་ལ་སོགས་དབང་པོའི་རྣམ་ཤེས་
གསལ། །ཡིད་མ་འབྱོར་སྨྱོ་འཐིབས་མ་ཡིན་པས། །བཀའ་རྒྱུད་ལ་ཐོས་བསམ་
སྒོམ་པ་དང་། །རྒྱུ་མ་འབྱོར་དབུལ་སྡུག་མ་ཡིན་པས། །ཚོགས་མཆོད་སྦྱིན་
བསགས་པའི་ལོངས་སྤྱོད་འདུག །དོན་དེའི་ཕྱིར་དལ་འབྱོར་པི་ཝང་འཐེན། །བློར་
དྲན་ལུགས་གཉིས་པ་བླ་མ་དྲན། །ཕྱི་པི་ཝང་རྒྱན་མཛེས་མཐོང་ཙ་ན། །སྐུ་
མཚན་ལྡན་བླ་མའི་སྤྱོད་ཚུལ་དྲན། །སྒྲ་སྙན་འགྱུར་རྣ་བར་གྲགས་ཙ་ན། །གསུང་
བདེན་གཉིས་འཆད་པའི་མགུར་དབྱངས་དྲན། །བདག་མི་དགོས་གར་བཞག་
སྡོད་འདུག་དུས། །ཐུགས་བདག་མེད་རྟོགས་པའི་གདམས་ངག་དྲན། །སྐྱབས་
56

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
*
བླ་མ་དྲན་བསྐུལ་པི་ཝང་འཐེན། །བློར་དྲན་ལུགས་གསུམ་པ་མཆེད་གྲོགས་
དྲན། །གཞུ་འགུག་རུ་མཐོང་ན་བཀུར་བསྟི་དྲན། །སྒྲ་ཚིག་མཐུན་དུས་ན་མཐུན་
འཇུག་དྲན། །རྒྱུད་ཐང་ལྷོད་མེད་དུས་དད་པ་དྲན། །རང་ཅི་འདོད་བསྒྱུར་དུས་
སེམས་རྒྱུད་དྲན། །ཅི་བྱས་ཀྱང་ཁྲོ་མེད་ཞལ་རས་དྲན། །གྲོགས་སྙིང་ནས་
བསྐུལ་བའི་པི་ཝང་འཐེན། །ཡང་ཐེངས་རེར་འདི་ལྟར་དྲན་ལགས་སོ། །ལུས་ཨེ་
རྟག་ཤིང་འདིར་དཔྱད་ཞོག་དང་། །འདི་དང་པོ་སྐྱེས་པ་ཡིན་པའི་ཕྱིར། །སྲོག་ཨེ་
རྟག་ཀོ་བ་འདིར་ལྟོས་དང་། །འདི་སེམས་ཅན་གཅིག་ནི་ཤི་བའི་ཕྱིར། །རྒྱུན་ཨེ་
རྟག་རྒྱུད་མངས་འདི་ཉིད་ནི། །རྟ་འདོ་བའི་རྔ་མ་རྒྱན་ཡིན་ཕྱིར། །ཚིག་ཨེ་རྟག་སྒྲ་
"。།
2
༦ ༤ ༤
སྙན་འདིར་ཉོན་དང་། །འདི་གྲགས་པ་ཙམ་མིན་སྙིང་པོ་མེད། །ཡུལ་ཨེ་རྟག་
དབྱུ་མོའི་གཞུ་འདི་འདྲ། །འདི་འོང་ས་ལྷོ་རོང་ནགས་ཡིན་ཕྱིར། །དཔེ་དེ་ལས་
དྲངས་པའི་མི་རྟག་པའི། །དོན་མཐོང་བྱེད་པི་ཝང་ཡང་ཡང་འཐེན། །ཕྱི་ཚེན་
མདོག་རི་མོ་མཛེས་མཐོང་དུས། །ལུས་ཚུལ་འཆོས་ཡིན་པའི་སྐྱོན་རིག་བྱུང་། །རྒྱུ་
ཤིང་སྐམ་འདི་ལ་ཆགས་བཞག་ན། །ནང་ཡོན་ཏན་མེད་པའི་སྐྱོན་ཡང་རིག །གཡོགས་
ཀོ་གྱོང་འདི་ཉིད་ལ་བསམ་ན། །རྒྱུ་དུག་ལྔ་གྱོང་པོ་སྦངས་མེད་མཐོང་། །ཁོག་
སྟོང་བ་འདི་བཞིན་རང་ལྟས་ན། །རྟེན་དལ་འབྱོར་སྙིང་པོ་སྟོང་བྱས་ཤེས།
རང་སྐྱོན་འབྱིན་པའི་པི་ཝང་འཐེན། །གཅུས་ཤིང་བཞི་གཅིག་ལས་གཅིག་
འཐེན་འདྲ། །ཐུགས་སྙིང་རྗེ་ཆེན་པོའི་རྒྱུན་བཞི་ཡི། །གཅིག་དོར་ཀྱང་གཅིག་
གིས་བཏགས་ཚུལ་དྲན། །རྒྱུད་བཞི་བོ་གཅིག་ལས་གཅིག་རིང་འདྲ། །དབྱིངས་
ཡེ་ཤེས་ཐབས་དང་ཤེས་རབ་བཞིའི། །ལས་མཛད་ཕྲིན་གང་གིས་གང་ཟབ་
དྲན། །སྒྲ་བཞི་བོ་གཅིག་ལས་གཅིག་སྙན་འདྲ། །བོན་མདོ་འབུམ་གཟུངས་
།ཚུལ་
ར།
57

མན་ངག་ཉམས་ལེན་གྱི་སྐོར།
:",』,
།མགོ་
དང་མན་ངག་བཞི། །གཅིག་ལས་ཀྱང་གཅིག་ཟབ་སྙན་པ་དྲན། །སྒ་བཀར་ཤིང་
མི་ཐེག་བཀྱགས་འདྲ་འདི། །བོན་སྤྱོད་ལ་དཀའ་ཐུབ་སྙིང་རུས་དགོས། །རྒྱུད་
རྩ་བ་མི་ཆད་མདུད་དམ་འདྲ། །བོན་སྤྱོད་ལ་མི་འཆོལ་དམ་ཚིག་དགོས། །གཡོགས་
ཀོ་བ་འབར་འབུར་སོབ་ཉི་མེད། །བོན་སྤྱོད་ལ་ཐེ་ཚོམ་བྲལ་བ་དགོས། །ཁོག་
སྟོང་བ་དོག་མེད་གཞོང་འདྲ་འདི། །བོན་སྤྱོད་ལ་སྟོང་ཉིད་ལྟ་བ་དགོས།
སྐྱུག་ལོག་མགོ་བོ་དགྱེས་འདྲ་བས། །བོན་སྤྱོད་ལ་འཁོར་བར་ཞེན་ལོག་
དགོས། །གཞུ་འགུག་རུ་འདི་འདྲའི་བཀུར་བསྟི་དགོས། །རྒྱུད་ཐང་མོ་འདི་འདྲའི་
དད་པ་དགོས། །ཐང་ཤིང་ཆུ་འདི་འདྲའི་སློབ་གཉེར་དགོས། །ལག་མཛུབ་སྡེབ་
འདི་འདྲའི་བརྩོན་འགྲུས་དགོས། །རྒྱུད་ཐང་ལྷོད་འདི་འདྲའི་ཐབས་ཤེས་
དགོས། །གཅུས་ཐེན་ཤིང་འདི་འདྲའི་འཛིན་པ་དགོས། །སྐྱོན་ཡོན་ཏན་གཉིས་
ཀ་ཚང་བ་ཡི། །སྒྲ་པི་ཝང་ཟེར་བ་ཡང་ཡང་འཐེན། །ཕྱི་འདུལ་ཁྲིམས་སྲུང་ཞིང་
པི་ཝང་འཐེན། །ཚུལ་སྡོམ་ཁྲིམས་མི་འཆོལ་དྲན་བསྐུར་ཕྱིར། །འཆལ་ཉམས་
གྱུར་འགྱོད་ཚིག་བཤད་ལ་འཐེན། །ནང་གསང་སྔགས་སྒྲུབ་ཅིང་པི་ཝང་
འཐེན། །ཚིག་རྩ་བའི་ལྷ་གསུམ་དྲན་དགོས་ཕྱིར། །ངག་སྙན་པའི་གདུང་
དབྱངས་ཕྱུངས་ལ་འཐེན། །བར་འགྲོ་དོན་བྱེད་ཅིང་པི་ཝང་འཐེན། །འཆི་མི་རྟག་
སྒྱུ་མ་དྲན་དགོས་ཕྱིར། །མགུར་སྙན་པོ་མི་རྟག་བསྐུལ་ལ་འཐེན། །ལུས་ཕྱག་
བསྐོར་བྱེད་ཅིང་པི་ཝང་འཐེན། །གར་ཕྱག་རྒྱའི་མཆོད་པ་ཡིན་པའི་ཕྱིར། །ངག་
སྙིང་པོ་བཟླས་ཤིང་པི་ཝང་འཐེན། །གསུང་སྒྲ་སྙན་མཆོད་པ་ཡིན་པའི་ཕྱིར། །ཡིད་ཏིང་
འཛིན་སྒོམ་ཞིང་པི་ཝང་འཐེན། །ལྷའི་ཐུགས་དམ་རྒྱུད་བསྐུལ་གསལ་གདབ་
ཕྱིར། །གཞི་རང་ངོ་སྤྲོད་ཅིང་པི་ཝང་འཐེན། །སྒྲ་གཞན་ལས་མ་བྱུང་ཁོ་རང་
58

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
-.
.
སྒྲ༑ ༑རྐྱེན་ལམ་དུ་སློང་ཞིང་པི་ཝང་འཐེན། །སྒྲ་གྲགས་པ་ཙམ་མིན་དངོས་པོ་
སྟོང་། །འབྲས་རང་ས་བཟུང་ཞིང་པི་ཝང་འཐེན། །སྒྲ་པི་ཝང་ཉིད་ལ་ལྷུན་གྱིས་
གྲུབ། །སེམས་ངོ་བོར་ལྟོས་ཤིང་པི་ཝང་འཐེན། །ཁོག་སྟོང་གསལ་འདི་ལ་དཔེ་
ལོངས་དང་། །སེམས་ཉིད་ནི་སྒོམ་ཞིང་པི་ཝང་འཐེན། །རྒྱུད་གཉུག་རིང་འདི་ལ་
དཔེ་ལོངས་དང་། །སེམས་རྩལ་སྦྱོང་བྱེད་ཅིང་པི་ཝང་འཐེན། །རྒྱུ་སྣ་ཚོགས་འདི་
ལ་དཔེ་ལོངས་དང་། །མ་རྒྱུད་མངས་འདི་ལས་བྱུང་བ་ཡི། །བུ་སྒྲ་སྙན་འདི་ལ་
བྱེ་བྲག་མེད། །རྩལ་ཅིར་ཡང་གྲགས་པ་གཉིས་ཀའི་སྒྲ། །རྒྱུ་པི་ཝང་འདི་ལ་སྒྲ་
འདི་གནས། །ལག་ཐབས་ཀྱི་བསྒྱུར་བས་ཅིར་ཡང་འགྱུ། །ཚིག་ས་ལེ་སྒྲོགས་
པས་དེ་དོན་རིག །བླ་གཞན་ལ་མ་འཁྱམ་པི་ཝང་འཐེན། །ཕྱི་སྣང་བའི་རྗེས་སུ་
མ་འབྲེང་བར། །ཡིད་ཉོན་མོངས་མ་སྤྱོད་པི་ཝང་འཐེན། །ནང་སྒྱུ་ལུས་རྟག་ཏུ་མི་
རེ་བར། །སེམས་བག་ཆགས་མ་ཞེན་པི་ཝང་འཐེན། །བར་ཚོགས་དྲུག་འཁྲུལ་
བ་མ་བསགས་པར། །སྒོམ་མུ་བཞིའི་མཐའ་སེལ་པི་ཝང་འཐེན། །འདི་གཉིས་
འཛིན་མཐའ་ལ་མ་ལྷུང་ཕྱིར། །སྒོམ་བྱིང་རྨུགས་འཐིབས་དུས་པི་ཝང་འཐེན། །སྒྲ་
སྙན་གསལ་གྲགས་ལ་སེམས་འཕང་གཏོད། །སྒོམ་འཕྲོ་རྒོད་ལྡིང་ན་པི་ཝང་
འཐེན། །བློ་འདི་ལ་གཏང་བའི་སེམས་ཚུར་ཁུག །དཔེ་པི་ཝང་འདི་ཉིད་ལ་དྲང་
ཞིང་། །དོན་བོན་ཉིད་ངོ་བོ་འགྱུར་མེད་ལ། །རྟགས་སེམས་ཉིད་རྩལ་མ་འགག་
པའི་ཚུལ། །ཁོག་སྟོང་ཉིད་བོན་སྐུའི་པི་ཝང་འདི། །སྔོན་སྲིད་པ་ཆགས་ནས་དཔེ་
སྲོལ་དོད། །སྐྱོན་སྣ་ཚོགས་རྫོགས་སྐུའི་པི་ཝང་འཐེན། །ཀུན་འཛོམས་ན་སྒྲ་
སྐད་ཤུགས་ལས་གྲགས། །ཐབས་མ་ངེས་སྤྲུལ་སྐུའི་པི་ཝང་འཐེན། །ལས་གང་
ལ་སྦྱར་ཡང་འགག་པ་མེད། །སྨད་ཟླུམ་པོར་ཞི་བའི་བཀྲ་ཤིས་ཤོག །སྟོད་གྲུ་
་་
59

མན་ངག་ཉམས་ལེན་གྱི་སྐོར།
༦ ༤
བཞི་རྒྱས་པའི་བཀྲ་ཤིས་ཤོག །གཞུ་འགུག་རུར་དབངགི་བཀྲ་ཤིས་ཤོག །གཡོགས་
ཀོ་བར་དྲག་པོའི་བཀྲ་ཤིས་ཤོག །རྒྱུད་རིང་མོར་རྒྱུན་གྱི་བཀྲ་ཤིས་ཤོག །ཤིང་
འདི་ལ་བདེ་སྡུག་མེད་པ་བཞིན། །གཟུགས་ཕུང་བོར་བདེ་སྡུག་བྲལ་བར་ཤོག །རྒྱུད་
འདི་ལ་སྒྲ་སྙན་སྒྲོག་པ་བཞིན། །ངག་སྙན་པའི་དབྱངས་དང་ལྡན་པར་ཤོག །གཞུ་
འདི་ལ་སྐྱོ་དུག་མེད་པ་བཞིན། །སྤྱིར་འགྲོ་དོན་སྐྱོ་ངལ་མེད་པར་ཤོག །ང་སྐྱང་
སྤྲུལ་ལག་མི་དལ་བ་ལ། །ལས་པི་ཝང་བྱེད་ལུགས་འདི་འདྲ་ཡིན། །ཁྱོད་
ཕྱི་རབས་མི་དང་འདིར་འདུས་པོས། །ཐུགས་མ་ཁྲེལ་དགོངས་པ་མཉེས་པར་མཛོད། །
ཡང་། རྗེ་མཚུངས་མེད་ཁྱུང་པོ་བྱ་བྲལ་མཁྱེན། །བུའི་བྱིང་རྨུགས་སངས་
པར་བྱིན་གྱིས་རློབས། །ཀ་བཀག་པས་མི་ཁེབ་པི་ཝང་ཁྱེད། །ཁ་ཁོག་པ་སྟོང་
བ་མ་ཡིན་ནམ། །ག་གང་ཟག་ལས་ལྡན་སྐྱེས་བུའི་མཆོག །ང་ངེད་ཀྱི་དགེ་སྦྱོར་
མ་བཅག་ཅིག །ཅ་ཅི་ཡང་མ་མཐོང་བླ་མ་ཁྱེད། །ཆ་ཆགས་སྡང་དམག་གིས་མ་
སྐོར་རམ། །ཇ་འཇའ་ཚོན་མདོག་འཆང་པི་ཝང་ང་། །ཉ་ཉི་འོད་ཕྲིན་ལ་ཕོག་པ་
ཡིན། །ཏ་བལྟས་ན་མི་འདོད་པི་ཝང་ཁྱེད། །ཐ་ཐེ་ཚོམ་ཚིག་ལ་མཁས་ལགས་
ཀྱང་། །ད་དོན་དམ་ཉི་མའི་སྙིང་པོ་ལ། །ན་ནམ་མཁའ་སྤྲིན་གྱིས་འགེབ་མི་
རུང་། །པ་དཔེ་ཆ་བློ་འཛིན་བླ་མ་ཁྱེད། །ཕ་ཕ་རོལ་བར་དོ་མ་བརྗེད་དམ། །བ་
བོན་ཉིད་རང་ཤར་པི་ཝང་ང་། །མ་མ་རིག་མུན་པ་སངས་བྱེད་ཡིན། །ཙ་རྩོལ་
བས་གྲུབ་པའི་པི་ཝང་ཁྱེད། །ཚ་མཚན་མར་ཞེན་པ་མ་ཡིན་ནམ། །ཛ་འཛིན་
མེད་ཡེ་ཤེས་རང་བྱུང་དེ། །ཝ་ཝ་ལེ་གསལ་ཏེ་མཚན་མ་མེད། །ཞ་ཞེན་པ་མ་
གྲོལ་བླ་མ་ཁྱེད། །ཟ་ཟད་མེད་བློ་ལ་མ་ཞེན་ནམ། །འ་འལ་པོ་རྗེས་མེད་པི་ཝང་
ང་༑ ༑ཡ་ཡེ་ཉིད་སྟོན་པའི་ཕྲིན་ལས་ཡིན། །ར་རང་བྱུང་རང་གྲོལ་པི་ཝང་ཁྱེད། །
60

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
ལ་ལྷུན་གྲུབ་ཡིན་པ་ངས་མ་ཤེས། །ཤ་ཤེས་ཚུལ་བྱས་པ་མཐོལ་ལོ་བཤགས། །ས་
སངས་རྒྱས་རང་ཉིད་བླ་མ་ལ། །ཧ་ཧམ་ཆེན་པི་ཝང་ངས་ཉམས་བླངས། །ཨ་ཨ་
ལ་ལ་སྟེ་དགོངས་པ་ཞུ། །སང་འཆི་ལ་འཚེར་བའི་སྐྱང་ནམ་ང་། །སེམས་རྨུགས་
ཤིང་འཐིབས་པའི་སྡུག་གླུ་འདི། །ང་འདྲ་བའི་འཚེར་སྡུག་མིས་བལྟས་ན། །དགོས་
གལ་ཆེན་རེ་གཉིས་ནང་ན་འདུག །ཅེས་སེམས་ཀྱི་བྱིང་རྨུགས་སེལ་ཕྱིར་སྨྲས་སོ།།
61

མན་ངག་ཉམས་ལེན་གྱི་སྐོར།
་
.: